Donald Tusk

Donald Franciszek Tusk (* 22. apríl 1957, Gdansk) je poľský politik, ktorý je od roku 2023 predsedom vlády Poľska, pričom ním už bol v rokoch 2007 – 2014. Od 1. decembra 2014 do 30. novembra 2019 bol predsedom Európskej rady. V Poľsku je od roku 2021 predsedom Občianskej platformy, ktorým bol už predtým v rokoch 2003 – 2014. 

Tusk je jedným zo spoluzakladateľov poľskej strany Občianska platforma. Pred jej založením pôsobil v Liberálno-demokratickom kongrese a Únii slobody.

V roku 2005 kandidoval na post poľského prezidenta, ale hoci získal v prvom kole volieb najvyšší počet hlasov , v druhom kole ho porazil kandidát strany Právo a spravodlivosť Lech Kaczyński .

Dňa 9. novembra 2007 jeho strana Občianska platforma vyhrala v predčasných parlamentných voľbách, čím sa Tusk stal predsedom vlády .

Tridsiateho augusta 2014 bol vybraný za predsedu Európskej rady  . 

Po voľbách v roku 2023 sa opätovne stal predsedom vlády Poľska, čím ukončil osemročnú vládu konzervatívnej strany Právo a spravodlivosť (PiS). PiS voľby toho roku síce vyhrala, nezískala však dôveru Sejmu.

 Referencie 

 Iné projekty 

Kategória:Poľskí politici
Kategória:Predsedovia Európskej rady
Kategória:Predsedovia vlády Poľska
Kategória:Osobnosti z Gdanska
Kategória:Poľské osobnosti kašubského pôvodu
Kategória:Politici Občianskej platformy
Kategória:Nositelia Radu kríža zeme Panny Márie